الفندق : منتجع جولف ونادي صحي ويستين ا ٔ بوظبي
التقييم : " “ أستغرب ان هذا الفندق خمس نجوم ! ! ” . من برا الله الله ، ومن جوا يعلم الله ، فندق معفن بكل ماتعنيه الكلمة ، وحرام فيه نص نجمة ، ومستحيل يكون هو نفس ويستن فرع دبي . إستقبال فوضوي ، خطأ في الحسابات ، فوضى في استلام وتسليم العفش ، لو قدر الله عليك وسكنت هالفندق انتبه على شناطك واغراضك ووثائقك ، رائحة الدخان في كل مكان ، الممرات يرشونها بملطف مخيس من ابو ريالين ، أسرة غير مريحة ، بارات وخمور وسكر وغير صالح للسكن العائلي بتاتا ولاحتى العزاب ، موقعه بعيد وغير مناسب واغلب الي ساكنين الفندق هم اجانب من هواة الغولف ، لاتستغرب لو في عز نومك سمعت صفارات الإنذار ونداء عاجل جدا بإخلاء الفندق وبعدها بدقيقتين يقولك نعتذر عن الإزعاج وهناك خطأ حصل ، وجوه العاملين غير مرتاحه وابتسامات صفراء اعتقد ان ادارة الفندق سيئة جدا ، تجربة كانت سيئة جدا ولو قالوا لي اسكنه ببلاش والله ماارجع اسكنه "